# Miten informaatiotulva vaikuttaa yhteiskunnalliseen muutokseen?

## Toimittaja Taika Butters

Haastattelussa Sitran demokratiaohjelman johtaja ja yhteiskuntatieteiden tohtori Hannu-Pekka Ikäheimo

**Toimittaja Taika Butters**

Informaatiotulva on tämän päivän ilmiö, jossa ihmiset saavat todella paljon tietoa, ja sitä kaikkea tietoa ei välttämättä ehditä tai kyetä käsittelemään. Sitran demokratiaohjelman johtaja ja yhteiskuntatieteiden tohtori Hannu-Pekka Ikäheimo -- miten muutoksia saadaan aikaan tämän päivän yhteiskunnassa?

**Hannu-Pekka Ikäheimo**

Mä tykkään itse aina miettiä asioita tällaisen kolmen muutoksen tason kautta. Eli siellä pitäisi tavallaan aina muutoksessa miettiä, että miten me vaikutetaan ihmisten käyttäytymiseen, siihen arkeen, miten voidaan vaikuttaa instituutioihin, niihin rakenteisiin, jotka meidän yhteiskuntaa ohjaa, ja sitten, miten arvoihin ja asenteisiin vaikutetaan. Ja informaatioympäristö on ehdottomasti nopeampi kuin aiemmin. Mutta se ei ole muuttanut tätä lain alaisuutta siinä, että muutos on aina hidasta, ja sen pitää niinkun integroitua aika moneen kerroksen läpi ollakseen vaikuttavaa.

**Toimittaja Taika Butters**

Onko tämä yhteiskunnallinen muutosprosessi kokenut mitään erityisiä tai merkittäviä muutoksia digitaalisen ajan myötä?

**Hannu-Pekka Ikäheimo**

No ehdottomasti me nähdään koko ajan tiheämmin nousevia, erilaisia, uusia ilmiöitä ja liikehdintöjä, jossa taustalla usein sitten on nimenomaan se meidän informaatio- ja viestintäympäristön muutos.

**Toimittaja Taika Butters**

Muutoksen tasot koostuivat siis: oli henkilökohtainen taso, sitten oli tämä käytännön taso ja sitten oli politiikan taso. Jos me palataan henkilökohtaiseen tasoon, miten informaatiotulva vaikuttaa yksilöön?

**Hannu-Pekka Ikäheimo**

Yksilöönhän informaatiotulva varmasti vaikuttaa sillä lailla, että on yhä vaikeampi muodostaa sellaista kokonaiskäsitystä siitä, että missä mennään, mitkä ovat ne ehkä keskeisimmät ilmiöt ajassa? Meillä ei ole enää sellaista kansakunnan ilmoitustaulua niin kun meillä ehkä vielä kahdeksankymmentäluvulla oli, kun meillä oli kaksi televisiokanavaa. Itsehän siis synnyin siinä kahdeksankymmentäluvun alussa, ja en nyt muista aktiivisesti sitä aikaa, kun meillä oli vain kaksi televisiokanavaa. Käytännössä radio oli ihan täysin Yleisradion hallussa, jolloin niin kuin mediahan muodosti sellaisen vähän niinkun yleisen ilmoitustaulun siihen, että mitkä ovat ne asiat, jotka ovat keskeisiä ihmisten tietää. No nyt tämä meidän ajan informaatioympäristö on niin paljon sirpaloituneempi. Meillä on hyvin erilaisia median käyttötapoja eri ikäryhmillä, ja sitten sitä tietotulvaa, nimenomaan joka tuutista tulevaa informaatiota. Sirpaleiden määrä on niin valtava, että mä ajattelen, että se varmasti niinkun vaikuttaa siihen myös, että missä me nähdään ne keskeisimmät kysymykset, mihin me halutaan vaikuttaa, mutta myös se, että miten me ehkä toimijoina asemoidutaan.

**Toimittaja Taika Butters**

Jos me mennään tuohon käytännön tasoon ja informaatiotulvan vaikutuksiin just organisoitumiseen. Miten informaatiotulvan vaikutukset näkyy käytännön tasolla?

**Hannu-Pekka Ikäheimo**

Se että, että sä pystyt organisoimaan tärkeän asian ympärille ihmiset aika vaivattomasti, tämähän on suuri voima. Ja tota se on varmaan yksi syy minkä takia Facebookista ja kaikista sen jälkeistä sosiaalisista medioista on tullut niin mahtavia voimia. Mutta toki se, että sä pystyt nopeasti organisoitumaan ei edelleenkään tarkoita vielä välttämättä sitä, että sä pystyt vaikuttamaan johonkin asiaan. Että siinä mielessä mä ajattelen, että tämä vanha ja uusi, sen nopeus, ja hitaus, mikä sitten taas esimerkiksi johonkin kansalaisjärjestötoimintaan, puolueiden perustamiseen, niin nämä edelleenkin elää rinnakkain. Puolueiden pitäisi oppia ottamaan haltuun niitä nopeita keinoja, kun taas sitten ehkä sinne niinkun nopeampaan vaikuttamisympäristöön kasvaneet vaikuttajat, niiden pitäisi ehkä paremmin ymmärtää se voima, mikä on myös siitä, että on ihmisiä, jotka keittää yhdistyksessä kahvia, pystyvät organisoimaan niin kuin laajasti eri alueille sitä toimintaa, generoimaan tavallaan sellaisia niinkun aika perinteisiäkin yhdessäoloa, aktivismia, merkityksen tekoa, joka tapahtuu sitten myös kasvotusten.

**Toimittaja Taika Butters**

Jos mietitään informaatiotulvan hyötyjä. Voidaanko informaatiotulvasta hyötyä jollain tapaa ja valjastaa sitä informaatiotulvaa muutosten edistämiseksi?

**Hannu-Pekka Ikäheimo**

Kaikki nää oikeastaan kirjapainotaidon lähtien mediaympäristön ja viestintäympäristön muutokset on tuoneet enemmän ihmisiä informaation piiriin, kuin mitä aiemmin on ollut mahdollista. Ja nyt me ollaan tilanteessa, jossa itse asiassa meillä on enemmän ihmisiä, joilla on mahdollisuus saada hyvää tietoa eri lähteistä kuin koskaan aiemmin. Se haaste on vaan siinä sitten, että osataanko me käyttää sitä informaatiota riittävän hyvin? Onko meillä siihen tekniset valmiudet? Ehkä tämä seuraava tekoäly vallankumous nyt onkin sitten sen kaltainen toivottavasti, jos optimistisesti ajattelee. Että me pystytään nimenomaan siitä tulvasta tekemään jotain merkityksellistä myös meidän arjessa.

**Toimittaja Taika Butters**

Kevytaktivismiiksi kutsutaan aktivismin muotoa, jossa vaikuttaminen tapahtuu pääosin verkossa ja suhteellisen helposti. Mitä etuja ja toisaalta mitä vaaroja kevytaktivismiin liittyy?

**Hannu-Pekka Ikäheimo**

No, mun on nopeasti ajateltuna hirmuvaikea miettiä niitä niinkun tosi isoja vaaroja. Edelleenkin, mä pureudun tähän termiin kevytaktivismi, että on aika kevyttä, jos ajatellaan, että se on vaan vaikka tykkäyksiä tai kommentointia. Niin usein mä ajattelen, että se on, se on siis tärkeää varmasti sille yksilölle, se voi olla merkittävää myös näiden arvoihin ja asenteisiin vaikuttamisen kannalta. Mehän luodaan kuitenkin tätä yhteistä julkisuutta, yhteistä julkista tilaa kaikilla niillä interventioilla mitä me tehdään. Mutta edelleen ehkä se mun pääpointti tässä on se, että se kevytaktivismi ei niinkun useinkaan yksin riitä muuttamaan maailmaa, vaan sen rinnalle tarvitaan sitten just niihin muihin muutoksen tasoihin ulottuvaa toimintaa.

**Toimittaja Taika Butters**

Ilmeneekö informaatiotulvan vaikutuksia ollenkaan politiikassa tai rakenteiden tasolla?

**Hannu-Pekka Ikäheimo**

No mä oon jututtanut jonkin verran poliitikkoja nykyisiä ja entisiä tästä aiheesta ja tota ihan samanlaisia kommentteja sieltä nousee kuin oikeastaan keneltä tahansa. Elikkä sellainen vähän niinkun voimattomuus kaiken sen informaation edessä mitä koko ajan niinkun vastaanottaa, mutta myös se tavallaan velvollisuus olla läsnä koko ajan erilaisissa keskusteluissa. Ja toinen juttu mitä päättäjät sanoo aika usein on se, että kohujen määrä on lisääntynyt aivan valtavasti niinkun viimeisten kahden vuosikymmenen aikana. Että aina pitää niinkun varata melkein kalenterista se aika, että minkälainen paskamyrsky taas tulee niinkun päälle ja sitten kaksi viikkoa eteenpäin niin kukaan ei muista sitä, mutta se on niinkun tavallaan sellainen mikä vie aikaa siltä esimerkiksi kansanedustajien perustyöltä, joka linkittyy lainsäädäntöön. Tämä itse asiassa tutkimushavaintonakin on tehty jo Tanskassa. Eli meidän lainsäätäjät käyttää, tai siellä lainsäätäjät käyttävät vähemmän aikaa itse lainsäädäntöön kuin aiemmin ja yhtenä selityksenä on pidetty sitä, että he kommunikoivat niin paljon sosiaalisessa mediassa, ovat läsnä siellä.

**Toimittaja Taika Butters**

Jos mä itse haluaisin optimoida mun yhteiskunnallisen muutoksen edistämisen, niin mikä on yksilölle paras tapa edistää yhteiskunnallista muutosta?

**Hannu-Pekka Ikäheimo**

No kyllä varmasti kannattaa olla läsnä monessa paikassa. Mä en edelleenkään pois sulkisi kevytaktivismia tai sosiaalisessa mediassa näkyvästi esillä olemista. Jos nyt katsotaan joitakin suosituimpia somejulkkiksia meidänkin yhteiskunnassa, niin hehän käytännössä ovat yhtä vaikutusvaltaisia kun jotkut paikallismediat. Että, siinä mielessä se on niinkun varmasti tapa myös vaikuttaa, jos sen järkeväksi kokee. Mutta edelleen mä ajattelen, että niinkun läsnäoloa esimerkiksi yhdistyksissä, kansalaisjärjestöissä, myös ihan politiikassa, äänestäminen, kaikki tällaiset on. Se on aika laajakin kombinaatio erilaisia asioita mitä niinkun ihmisen pitäisi miettiä siihen repertuaariinsa, jos oikeasti haluaa muutosta tehdä ja varautua siihen, että yhteiskunnallinen muutos on aina ihan hemmetin pitkä muutosprosessi, ja se me tiedetään kyllä täällä Sitrassakin. Aah mutta optimointi, se on aina hankalaa. Että mä itse oon omassa, en ole mikään tosi aktiivinen vaikuttaja ollut, toki työn kautta yritän olla, mutta oon pitänyt kirjoittamista mulle taas sellaisena niinku tapana vaikuttaa, ja ajattelen, että sekin on edelleenkin ihan relevantti tapa vaikuttaa. Ja sen takia edelleenkin uskon myös kirjoihin, uskon kirjoitettuun sanaan ja sen voimaan.

*Meidän Radio, Radio moreeni.*